29.9.2023
SL
Uradni list Evropske unije
C 349/135
1.6 EESO želi ponovno podpreti uredbo o vzpostavitvi infrastrukture za alternativna goriva.
Javni organi morajo zagotoviti, da so alternativna goriva in polnilne postaje na voljo, kjer so potrebni (3).
Za uresničitev vmesnega cilja za leto 2030 bi bilo potrebnih več kot 50 000 javno dostopnih polnilnih mest, od katerih bi jih moralo biti 35 000 visokozmogljivih megavatnih polnilnih modelov.
Prav tako bi bilo potrebnih približno 700 polnilnih postaj za vodik.
1.7 Zaradi omejenosti ocene učinka, ki jo je pripravila Komisija, EESO poziva k skrbnemu in rednemu spremljanju razvoja v poročilu o napredku, vključno s poglobljeno oceno dobavne verige, da bi se izognili motnjam in bolje zajeli učinek razogljičenja prometa na regionalni ravni.
1.8 EESO v skladu s svojimi predhodnimi mnenji (4) ugotavlja, da je treba kljub vsem prednostim električnih in vodikovih pogonskih sistemov predlagano uredbo, ki temelji na pristopu merjenja emisij v izpuhu, dopolniti z drugimi instrumenti politike za spodbujanje uporabe obnovljivih, nefosilnih goriv za del voznega parka, ki ga poganjajo motorji z notranjim zgorevanjem.
Sveženj „Pripravljeni na 55“ mora upoštevati življenjski krog in se izogniti razogljičenju cestnega prometa, ki bi povzročilo pomik emisij navzgor po vrednostni verigi.
1.9 EESO poudarja, da je potreben okvir politike, ki bo razogljičenje spodbujal na način, pravičen za delavce.
To vključuje ustrezno financiranje, s katerim je treba podpreti regije, ki se zaradi načrta za razogljičenje srečujejo s težavami, potrebo po predvidevanju sprememb na vseh ravneh (v proizvodnih obratih, podjetjih, regijah in sektorjih) prek načrtov, pripravljenih s socialnimi partnerji, ter obsežna prizadevanja javnih organov in podjetij za preusposabljanje in izpopolnjevanje delavcev.
1.10 EESO poziva h krivulji zmanjševanja emisij CO2, ki ustreza sposobnosti industrijskega sektorja za preoblikovanje ter je združljiva z možnostmi prevoznikov glede stroškov in operativne učinkovitosti.
Predlagani cilji morajo upoštevati čas, potreben za preoblikovanje obstoječih proizvodnih zmogljivosti in izgradnjo novih, za vzpostavitev polnilne infrastrukture, za zagotovitev dobave ključnih komponent in surovin, za oblikovanje vodilnih trgov in za usposabljanje delavcev.
1.11 EESO poudarja, da mora biti hitrost razogljičenja (voznega parka) skladna z izvajanjem industrijskega načrta v okviru zelenega dogovora EU in pomembnih projektov skupnega evropskega interesa ter bo morala prispevati k razvoju ključnih dobavnih verig za sektor v Evropi, denimo na področju čistega vodika, akumulatorjev in mikroelektronike.
1.12 Opozarja tudi, da je treba zagotoviti krepitev zmogljivosti ter prevoznike in izvajalce, zlasti mala in srednja podjetja, podpreti pri izpolnjevanju obveznosti poročanja, ki jih določa uredba.
2.
Splošno ozadje 2.1 Voditelji držav in vlad EU (5) so oktobra 2014 določili zavezujoči cilj vsaj 40-odstotnega zmanjšanja emisij toplogrednih plinov, ki jih proizvede celotno gospodarstvo EU, do leta 2030 v primerjavi z ravnmi iz leta 1990.
Ta cilj je temeljil na globalnih projekcijah, ki so skladne s srednjeročnim načrtom Pariškega sporazuma o podnebnih spremembah (COP21) (6).
(3)
(4)
(5) (6)
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o vzpostavitvi infrastrukture za alternativna goriva ter razveljavitvi Direktive 2014/94/EU Evropskega parlamenta in Sveta (COM(2021) 559 final – 2021/0223 (COD)) – Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Strateški načrt uvedbe, v katerem je opisana vrsta dopolnilnih ukrepov v podporo hitri vzpostavitvi infrastrukture za alternativna goriva (COM(2021) 560 final) (UL C 152, 6.4.2022, str. 138).
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o določitvi standardov emisijskih vrednosti za nove osebne avtomobile in nova lahka gospodarska vozila kot del celostnega pristopa Unije za zmanjšanje emisij CO2 iz lahkih vozil ter spremembi Uredbe (ES) št.
715/2007 (COM(2017) 676 final – 2017/0293 (COD)) (UL C 227, 28.6.2018, str.
52) in Mnenje Evropskega ekonomsko-socialnega odbora – Predlog uredbe Evropskega parlamenta in Sveta o spremembi Uredbe (EU) 2019/631 glede krepitve standardov emisijskih vrednosti CO2 za nove osebne avtomobile in nova lahka gospodarska vozila v skladu s povečano podnebno ambicijo Unije (COM(2021) 556 final – 2021/0197(COD)) (UL C 194, 12.5.2022, str. 81).
Sklepi Evropskega sveta z dne 24. oktobra 2014. https://unfccc.int/process-and-meetings/the-paris-agreement